  Туспуктэм: Григорий Фомин Наталия Сильвестрова 18+ Нимысьтыз ожгар ужрадлэн Удмуртиысь ветеранъёсыз спортъя «Кубок Зашитника Отечества» улосвылкуспо вожвылъяськонэ пыриськозы. Ӵошатсконъёс 20-23 шуркынмонэ Башкортостанын ортчозы. Со сярысь элькун тӧролэн но кивалтэтлэн пресс-службазы ивортӥз. Ужрадын Приволжск но Урал федерал округъёсысь 20 улосвылъёсысь 150 пала ветеранъёс пыриськозы. Соос куать спорт амалъя ӵошатскозы: пуляен ыбылӥськон, пукыӵен ыбылӥськон, армрестлинг, пауэрлифтинг, волейбол но ӝӧквыл теннис пукыса шудон. Элькун командаысь спортсменъёс куарусёнлэн пумаз дасяськыны кутскизы. Соосын спортъя дано мастер, Паралимпи шудонъёслэн азвесь призёрзы Владимир Каманцев ужа. « Соослы формазэс берыктыны, ог-огенызы вераськны, командаын ужаны дышетскыны кулэ. Азьланяз котькудӥз аслыз кельшымон спорт амалэз быръйыны быгатоз, али нош ӵош ужаськомы » Владимир Каманцев, Удмуртиысь командалэн тренерез Тодэ вайытом, Удмуртиын нимаз ожгар огазеяськонысь ожчиослэсь ветеран удостоверение басьтыны куриськонъёссэс кутыны кутскизы. Тегъёс: ветеранъёс нимысьтызужрад ӵошатсконъёс Спорт Удмуртия  